কলকাতার পরে এবার সূর্যের চারিদিকে রঙিন বলয়ের দেখা মিলল বাঁকুড়া শহর থেকেও। রবিবার বেলা ১১ টা ৫০ নাগাদ প্রথম সূর্যের চারিদিকে ওই রঙিন বলয় দেখা যায়। স্থায়িত্ব ছিল প্রায় ৪০ মিনিট। ক্রমশ বলয়ের পরিধি বড় হতে হতে সাড়ে বারোটা নাগাদ সম্পূর্ণ অদৃশ্য হয়ে যায়।
আরও পড়ুন 
কলকাতায় সূর্যের চারপাশে অবাক বৃত্ত। ঝড় সোশ্যাল মিডিয়ায়।
সূর্যের চারিদিকে এই অপূর্ব সুন্দর বলয় দেখতে চড়া রোদ উপেক্ষা করে রীতিমত ভিড় জমে যায় শহরের ফাঁকা মাঠগুলিতে। বাড়ির ছাদ থেকেও অনেকে এই বলয় দেখেন। বাঁকুড়া খ্রিস্টান কলেজের ভূগোল বিভাগের প্রধান সুব্রত পান বলেন, “আমাদের মতো ক্রান্তিয় অঞ্চলে বিরল হলেও নাতিশীতোষ্ণ এলাকায় মাঝে মধ্যেই এই ধরনের বলয়ের দেখা মেলে। বায়ুমণ্ডলের ট্রপোস্ফিয়ার ও স্ট্র্যটোস্ফিয়ার স্তরের সীমানা এলাকায় ভূপৃষ্ঠের উপরে ১৮ থেকে ২০ কিলোমিটার উচ্চতায় ধূলিকণার পরিমাণ বৃদ্ধি পেলে বিশেষ প্রাকৃতিক অবস্থায় বাতাসের জলীয় বাষ্প ওই ধূলিকণাগুলিকে কেন্দ্র করে সরাসরি বরফের কেলাস তৈরি করে। সেই বরফের কেলাসের মধ্য দিয়ে সূর্যের আলো বিচ্ছুরিত হয়ে এই রঙিন বলয়ের সৃষ্টি করে। এই ধরনের বলয় তৈরি হলে ওই এলাকায় একইসঙ্গে ভারী বৃষ্টি ও শিলাবৃষ্টির সম্ভাবনা তৈরি হয়।”
দেখুন ভিডিও—